ຟີລິບປິນຂໍໃຫ້ຈີນຜ່ອນໂທດ ແກ່ນັກໂທດປະຫານ ຟິລິບປິນ
ຮອງປະທານາທິບໍດີຟີລິບປິນ ເດີນທາງໄປຈີນ ເພື່ອຂໍໃຫ້ຈີນ ຜ່ອນຜັນໂທດ ແກ່ນັກໂທດປະຫານ ຊາວຟີລິບປິນ
ຮອງປະທານາທິບໍດີຟີລິບປິນທ່ານ Jejomar Binay ກຳລັງຢູ່ທີ່ປະເທດຈີນເພື່ອຊອກຫາ ຊ່ອງທາງໃຫ້ມີການຜ່ອນຜັນໂທດແກ່ຊາວຟີລິບປິນ 3 ຄົນທີ່ພວມປະເຊີນກັບໂທດປະຫານ ຊີວິດໃນຂໍ້ຫາຄ້າຢາເສບຕິດ ທ່ານ Binay ຈະຮ້ອງຂໍໃຫ້ຈີນຜ່ອນຜັນໂທດແກ່ຜູ້ຊາຍອາຍຸ 42 ປີແລະແມ່ຍິງອາຍຸ 32 ປີທີ່ມີກຳນົດຈະຖືກປະຫານຊີວິດທີ່ເມືອງ Xiamen ທາງພາກໃຕ້ຂອງຈີນໃນມື້ວັນຈັນຈະ ມານີ້ ສ່ວນແມ່ຍິງຟີລິບປິນອີກຄົນນຶ່ງ ອາຍຸ 38 ປີ ກໍມີກຳນົດທີ່ຈະຖືກປະຫານຊີວິດທີ່ ເມືອງ Shenzhen ໃນວັນອັງຄານຈະມານີ້ ໃນບັນດາພວກເຈົ້າໜ້າທີ່ໆທ່ານ Binay ມີກຳນົດຈະພົບປະໃນວັນສຸກມື້ນີ້ ກໍມີປະທານ ສານປະຊາຊົນສູງສຸດຂອງຈີນ ຟີລິບປິນກ່າວວ່າຊາວຟີລິບປິນທີ່ຖືກພົບເຫັນວ່າມີຄວາມ ຜິດທັງ 3 ໄດ້ຖືກພວກຄ້າຢາເສບຕິດຫຼອກໃຫ້ນຳເອົາຢາເສບຕິດ ທີ່ຜິດກົດໝາຍເຂົ້າໄປ ໃນປະເທດຈີນ